Številka: 900 – 36/2014-2

Datum: 05. 03. 2014

**Z A P I S N I K**

**26. seje Sveta Četrtne skupnosti Moste**, ki je bila v sredo, dne 12. 02. 2014 ob 18.00 uri v sejni sobi na sedežu ČS Moste, Ob Ljubljanici 36 a, Ljubljana.

NAVZOČI ČLANI SVETA: Igor BOLE, Manica BORENOVIĆ, Stanislava Marija FERENČAK MARIN, Mira KLJUČANIN, Stanislav MARKOJA, Jure MATOH, Miha MOHORKO, Breda PŠAG, Andrej TORKAR, Jožica VIRANT, Mitja ZAPLATIL.

OSTALI NAVZOČI: Vera SINČIČ-SLS MU MOL,

OPRAVIČENI ČLANI SVETA: Elvis BALTIČ, dr. Branka BERCE BRATKO, Jakob LOJK, Danica SIMŠIČ, Radmila ŠEŠIĆ

Navzoče je pozdravila ga. Ferenčak Marin, predsednica Sveta ČS Moste. Ugotovila je, da je bila seja sklepčna (od 17 članov je bilo ob pričetku navzočih 10 članov).

Predlog dnevnega reda so skupaj z vabili prejeli vsi vabljeni. Ker pripomb in razprave na predlog dnevnega reda ni bilo, ga je dal predsednica na glasovanje:

**DNEVNI RED:**

1. **Pregled in potrditev zapisnikov 22. In 23. redne seje**
2. **Predlogi, pobude, vprašanja članic in članov Sveta ČS**
3. **Pobude krajanov in drugih**

* OGDP MU MOL – prenehanje vzdrževanja površine med Kajuhovo, Zaloško in Ulico bratov Rozman
* OGDP MU MOL – preusmeritev linije LPP št. 28 in 29

1. **Finančne zadeve:** (gradivo prejmejo člani Sveta po e-pošti)

* poročila za 2013. leto (poslovno, o doseženih ciljih, o oceni nadzora, finančni realizaciji, o delu, notranji reviziji itd.)
* seznanitev z Izvlečkom iz predloga Odloka o rebalansu proračuna MOL za 2014 (naloge za območje ČS Moste)
* Izvedbeni načrt dejavnosti ČS Moste za 2014
* prireditve (Čistilna akcija, Moščanski dan sosedov, Bolšjak kultur - datumi in okvirne informacije)

1. **Poročila o udeležbah predstavnikov ČS na sestankih in prireditvah**

* sestanek s predstavitvijo ugotovitev notranje revizije
* sestanek predstavnikov ČS s Policijsko postajo Ljubljana Moste
* korespondenčni sestanek Odbora za dejavnosti v prostorih za delovanje ČS Moste
* evalvacijski sestanek Ekipe za prireditve o prireditvi Velikanček
* sestanek Pobude za oživitev Centra Most

1. **Informacije:**

* odgovori na vprašanja o vzdrževanju Labirinta umetnosti
* katalog informacij s področja varstva okolja
* obvestilo o postavitvi ogledala
* tribuna Trimo na Novih Fužinah
* pošiljanje računov v javni sektor po e-pošti (začetek 1.1.2015)
* odgovor OGDP o pešpoti ob Ljubljanici na Kodeljevem
* spremembe pri obračunu drugih stroškov (važno za izplačilo sejnin)
* obvestilo o pripojitvi TE-TOL k JP ENERGETIKA

**in ČS Moste v medijih:**

* Ljudska kuhinja »Pod strehco«
* Širitev Zaloške od AC do Polja

Navzočih je bilo 10 članov, opredeljenih je bilo 10 članov, za predlagani dnevni red je glasovalo 10 članov. Predsednica je ugotovila, da je bil

**DNEVNI RED 26. SEJE SVETA ČS MOSTE SPREJET.**

**AD 1**

**Pregled in potrditev zapisnikov 22. In 23. seje**

Predlog zapisnika so članice in člani Sveta ČS Moste prejeli skupaj z vabilom. V zvezi s sklepi 22. In 23. seje je ga. Vera Sinčič podala poročilo. Pripomb in razprave ni bilo, zato je bil predlagan

**SKLEP 1/26**

**Svet Četrtne skupnosti Moste Mestne občine Ljubljana je obravnaval in potrdil zapisnika 22. In 23. seje Sveta Četrtne skupnosti Moste.**

Navzočih je bilo 10 članov, opredeljenih je bilo 10 članov, za predlagani sklep je glasovalo 10 članov.

**SKLEP 1/26 JE BIL SPREJET.**

**AD 2**

**Predlogi, pobude, vprašanja članic in članov Sveta ČS**

Pisnih pobud oziroma predlogov članov Sveta pred sejo ni bilo.

**AD 3**

**Pobude krajanov in drugih**

* ***OGDP MU MOL – prenehanje vzdrževanja površine med Kajuhovo, Zaloško in Ulico bratov Rozman***

Člani Sveta so se seznanili z obvestilom Oddelka za gospodarske dejavnosti in promet in v razpravi izrazili bojazen, da je v času varčevalnih ukrepov to šele prvo tako obvestilo in da jih lahko pričakujemo še več. Jasno je bilo izraženo, da nasprotujejo takemu enostranskemu prenehanju z vzdrževanjem površin v lasti MOL-a. čeprav niso opredeljene kot javne površine.

Navedena parcela se nahaja ob križišču, kjer se je bati, da bo zaradi razrasta trave in ostale vegetacije (tudi invazivne) zmanjšana vidljivost udeležencem v prometu. Zaradi opustitve vzdrževanja pričakujemo zanemarjen videz okolja v soseščini lepega objekta Dvorca Selo tik ob zelo prometni Zaloški cesti. V Mostah je že tako ali tako veliko zanemarjenih MOL – ovih površin ravno ob navedeni cesti in drugod. Svet ČS Moste je bil tudi mnenja, da bo zaradi še večjega opuščanja vzdrževanja naraslo število pritožb prebivalcev, ki jih bo najprej deležen sedež ČS in nato Svet ČS Moste.

Sprejeli so naslednji

**SKLEP 2/26**

**Svet ČS Moste se je soglasno odločil, da nasprotuje opuščanju vzdrževanja oz. skrbi za površine, ki so v lasti MOL, zlasti na lokacijah, ki se nahajajo ob vpadnicah v mesto, sredi gosto naseljenih sosesk in ob kulturno-naravni dediščini okolja, pri čemer ni pomembno, ali so opredeljene kot javne površine ali ne.**

**S tem problemom se seznani MOL: OGDP, župana in direktorico MOL.**

Navzočih je bilo 10 članov, opredeljenih je bilo 10 članov, za predlagani sklep je glasovalo 10 članov.

**SKLEP 2/26 JE BIL SPREJET.**

Seji se je pridružila še članica Sveta ČS Moste, Jožica Virant.

* ***OGDP MU MOL – preusmeritev linije LPP št. 28 in 29***

Člani Sveta ČS Moste so bili v prvi vrsti nezadovoljni zaradi močne časovne omejitve pri podaji mnenja, saj je LPP podal vlogo na MOL MU OGDP dne 31. 01. 2014 ter napovedal spremembe že z dnem 03. 02. 2014 (vmes sta bila sobota in nedelja), to je tudi datum, ko je pisarna ČS Moste prejela navedeno vlogo. Člani Sveta ČS Moste so bili mnenja, da križišče Kajuhove s Toplarniško in Toplarniška ulica v celoti nista primerno urejena za že obstoječi promet, še manj za dodatne prometne obremenitve, s preusmeritvijo linij se niso strinjali predvsem zaradi naslednjih razlogov:

* ustavljanje avtobusov na Kajuhovi pri Hoferju močno oz. popolnoma zakriva preglednost vozilom, ki iz Toplarniške zavijajo desno na Kajuhovo poroti severu, kar je zelo nevarno,
* križišče - dovoz do stolpnic/Kajuhova/Toplarniška ni ustrezno označeno in urejeno,
* Toplarniška ulica na južni strani nima pločnika, kar je še zlasti nevarno na njenem vzhodnem delu (pri blokih in TE TOL), kjer poteka pot v šolo,
* iz neurejenih površin in divjega makadamskega parkirišča na južni strani Toplarniške se v promet nepričakovano vključujejo vozila, tudi večja tovorna vozila, vozišče in asfalt sta močno uničena in bi bila potrebna preplastitev,
* z ustreznimi prometnimi šikanami je potrebno znižati hitrost vozil na Toplarniški, saj prebivalci ulice že več let prosijo za »grbine« (ČS Moste jih pri tem podpira) oziroma je nemudoma potrebno (poleg izgradnje južnega pločnika) nadvišati prehod za pešce v bližini TE-TOL,
* potrebno je sanirati živo mejo (ali zagotoviti drugačno ograjo) med tamkajšnjim otroškim igriščem in voziščem Toplarniške za večjo varnost otrok pri igri,
* obstoječi promet je na navedeni ulici oviran s težjim tovornim prometom (tovornjaki s prikolicami, večosni tovornjaki, itd.), ki poteka zaradi dejavnosti TE TOL in tudi trgovine Hofer.

OGDP MU MOL se posreduje naslednji:

**SKLEP 3/26**

**Svet ČS Moste se s predlagano preusmeritvijo za liniji 29 Tuji grm in 28 Lipoglav zaradi, v razpravi navedenih razlogov, ne strinja.**

Navzočih je bilo 11 članov, opredeljenih je bilo 11 članov, za predlagani sklep je glasovalo 11 članov.

**SKLEP 3/26 JE BIL SPREJET.**

**AD/4**

**Finančne zadeve:**

* ***Poročila za 2013. leto (poslovno, o doseženih ciljih, o oceni nadzora, finančni realizaciji, o delu, notranji reviziji itd.)***

Poročila so člani Sveta prejeli na dom po elektronski pošti. Ker natančnih navodil za izdelavo Poročil od Oddelka za finance in računovodstvo še ni, so bila narejena po lanskih vzorcih in se besedilo lahko še spremeni. je pa nujno, posredovati poročila, na Oddelka za lokalno samoupravo do 17. 2. 2014. Podatki o številu sej, ogledov terena in realizaciji programa ČS Moste so bili v krajši obliki posredovani že v poročilu od novembra 2012 do novembra 2013. Predswednica je prisotne pozvala k razpravi, ker pripomb ni bilo, je predlagala sprejem naslednjih sklepov:

**PREDLOG SKLEPA 4/26**

**Svet Četrtne skupnosti Moste Mestne občine Ljubljana je obravnaval in potrdil naslednja poročila Četrtne skupnosti Moste za leto 2013:**

* **Poročilo o doseženih ciljih in rezultatih na nivoju področja proračunske porabe, glavnih programov in podprogramov,**
* **Poslovno poročilo neposrednega uporabnika, ki vključuje poročilo o doseženih ciljih in rezultatih ter**
* **Poročilo o realizaciji finančnega načrta.**

Navzočih je bilo 11 članov, opredeljenih je bilo 11 članov, za predlagani sklep je glasovalo 11 članov.

**SKLEP 4/26 JE BIL SPREJET.**

**in**

**PREDLOG SKLEPA 5/26**

**Svet Četrtne skupnosti Moste, Mestne občine Ljubljana, pooblašča predsednico Sveta ČS Moste, Stanislavo Marijo Ferenčak Marin, da uskladi poročila (Poročilo o doseženih ciljih in rezultatih na nivoju področja proračunske porabe, glavnih programov in podprogramov; Poslovno poročilo neposrednega uporabnika, ki vključuje poročilo o doseženih ciljih in rezultatih; Poročilo o realizaciji finančnega načrta) z morebitnimi novimi navodili Oddelka za finance in računovodstvo.**

Navzočih je bilo 11 članov, opredeljenih je bilo 11 članov, za predlagani sklep je glasovalo 11 članov.

**SKLEP 5/26 JE BIL SPREJET.**

* ***Izvedbeni načrt dela in aktivnosti ČS Moste***

Predlog izvedbenega načrta za 2014 so vabljeni prejeli z vabilom kot gradivo. Besedilo je tako zastavljeno, da bo možno financirati tudi kakšno morebitno dodatno prireditev (društvo SPM še ni dokončno izjasnilo, kaj so v letu 2014 sposobni organizirati) poleg vseh akcij, ki so že tradicionalne:

osrednja čistilna akcija, kjer bomo zopet menjali polno vrečo smeti za lončnico z rožico, potrebno je dodatno nabaviti še nekaj rokavic, vreč, vodo, sok, čokoladice za otroke-udeležence akcije in nekaj artiklov za druženje po akciji, Balinarsko športno društvo N. Fužine bo spet pomagalo pri soorganizaciji in in za to popoldne odstopilo družabni prostor na balinišču (priprava okolja za zbirno in zaključno mesto ter kot prostor za druženje, za pomoč pri načrtu čiščenja), kjer bo tudi zaključno druženje članov Sveta. Rekreativne dneve se bo natančneje opredelilo z ekipo za prireditve. Tudi letos bo ČS Moste pripravila novoletno prireditev Velikanček z obdaritvijo otrok. Po razpravi dodatnih predlogov ni bilo, zato je predsednica predlagala sprejem naslednjih sklepov:

**SKLEP 6/26:**

**Svet Četrtne skupnosti Moste Mestne občine Ljubljana potrjuje Izvedbeni načrt dejavnosti Četrtne skupnosti Moste za leto 2014. Izvedbeni načrt dejavnosti ČS Moste za leto 2014 je sestavni del sklepa.**

Navzočih je bilo 11 članov, opredeljenih je bilo 11 članov, za predlagani sklep je glasovalo 11 članov.

**SKLEP 6/26 JE BIL SPREJET.**

**SKLEP 7/26:**

**Svet Četrtne skupnosti Moste pooblašča predsednico Sveta ČS Moste, da izvede potrebne prerazporeditve sredstev v okviru razpoložljive mase sredstev oz. predlaga pristojnemu organu odprtje novih podkontov v okviru vsebine finančnega načrta ČS Moste za 2014. leto.**

Navzočih je bilo 11 članov, opredeljenih je bilo 11 članov, za predlagani sklep je glasovalo 11 članov.

**SKLEP 7/26 JE BIL SPREJET.**

* ***Notranja revizija:***

V novembru 2013 so bili predsednikom ČS na posebnem sestanku predstavljeni zaključki notranje revizije, poročilo za ČS Moste so člani Sveta prejeli v gradivu. Predsednica je predlagala sprejem sklepa, s katerim bo nekako določen in potrjen okvir za pripravo in ažuriranje Registra tveganj v bodoče. Tak register smo pripravili leta 2011 in ga v skladu z novimi Navodili MOL ažurirali leta 2012. Letos bomo Register ponovno ažurirali, tokrat v smislu predlaganega sklepa. Sklep je pripravila strokovna služba SLS in je v njem zajeto vse, kar je potrebno glede ažuriranja. Register naj bi bil nekakšen opomnik predsedniku in članom Sveta ČS glede morebitnih tveganj, ki so povezana z izvrševanjem zadanih nalog v Izvedbenem načrtu in izvrševanju nalog, ki so za ČS opredeljene v Statutu MOL. Strokovni sodelavki bosta ažurirali Register in bo a voljo in vpogled na sedežu ČS. Člani Sveta ČS Moste so sprejeli naslednji

**SKLEP 8/26:**

**ČS Moste za določanje načina upravljanja s tveganji smiselno uporablja Navodilo za upravljanje s tveganji v Mestni občini Ljubljana (0603-8/2011-7 z dne 11.01.2012).**

**Predsednik Sveta ČS Moste ugotovi kakšna tveganja nastajajo pri delovanju ČS, oceni verjetnost, da se tveganja pojavijo, potencialne učinke ali izpostavljenost ter se odloči kakšne ukrepe je potrebno sprejeti za obvladovanje teh tveganj.**

**Predsednik Sveta ČS enkrat letno seznani Svet ČS (ob sprejemu programa dela za proračunsko obdobje) z registrom tveganj.**

**Skrbnik za tehnično vodenje Registra tveganj ČS Moste je javni uslužbenec Službe za lokalno samoupravo MU MOL, ki:**

* **spremlja predpise s področja upravljanja s tveganji ter usklajuje, posodablja in vzdržuje register tveganj (tabela);**
* **svetuje predsedniku Sveta ČS pri vseh aktivnostih procesa upravljanja s tveganji;**
* **analizira in vrednoti tveganja skupaj s predsednikom Sveta ČS.**

Navzočih je bilo 11 članov, opredeljenih je bilo 11 članov, za predlagani sklep je glasovalo 11 članov.

**SKLEP 8/26 JE BIL SPREJET.**

* ***Seznanitev z Izvlečkom iz predloga Odloka o rebalansu proračuna MOL za 2014 (naloge za območje ČS Moste)***

Člani Sveta so Izvleček prejeli v gradivu in sprejeli naslednji:

**SKLEP 9/26:**

**Svet Četrtne skupnosti Moste, Mestne občine Ljubljana, se je seznanil z izvlečki nalog iz predloga Odloka o rebalansu proračuna MOL za 2014, ki se nanašajo na ČS Moste.**

Navzočih je bilo 11 članov, opredeljenih je bilo 11 članov, za predlagani sklep je glasovalo 11 članov.

**SKLEP 9/26 JE BIL SPREJET.**

* ***Prireditve (Čistilna akcija, Moščanski dan sosedov, Bolšjak kultur - datumi in okvirne informacije)***

Prva od akcij bo osrednja čistilna akcija, taborniki Črni mrav so v okviru Pobude za oživitev Centra Most predlagali, da sodelujejo v akciji na območju Centra Most, tako kot lani in da bi se prireditev odvijala na svetovni dan mladinskega prostovoljstva, to je torek, 15. Aprila. Vsi člani Sveta so se s predlogom strinjali.

Društvo Sezam ponuja v okviru delovanja Pobude za oživitev Centra Most bolšjo tržnico (Bolšjak kultur), lani je bila izvedena ena, na začetku septembra, na ploščadi Tržnice Moste. Predlagajo (kot je razvidno v zapisniku zadnjega sestanka Pobude), tri datume, dva za spomladansko in enega za jesensko prireditev. Predsednica je predlagala, da Svet določi spomladanski datum, jesenski je primeren-ker pade na začetek pouka.

Predsednica je predlagala, da je Moščanski dan sosedov tradicionalno zadnji torek v maju, to je 27. maja 2014. Svetniki sobili mnenja, da ostane prireditev, tudi zadnjič v tem mandatu, na dvorišču “dobrega”soseda TE-TOL. Po razpravi je predsenica predlagala sprejem naslednjega sklepa:

**SKLEP 10/26:**

**Osrednja čistilna akcija se za Svet ČS Moste izvede kot seja, in sicer v torek, 15. aprila 2014 na dveh lokacijah v Mostah in na Novih Fužinah, v soorganizaciji z DT Črni mrav in BŠD Fužine.**

**Bolšjak kultur na Tržnici Moste se v soorganizaciji z društvom Sezam izvede v nedeljo, 25. maja 2014, jesenskega pa v nedeljo 31. 08. 2014.**

**Moščanski dan sosedov se za Svet ČS Moste izvede kot seja in sicer v torek, 27. maja. 2014, na parkirišču TE-TOL.**

Navzočih je bilo 11 članov, opredeljenih je bilo 11 članov, za predlagani sklep je glasovalo 11 članov.

**SKLEP 10/26 JE BIL SPREJET.**

**AD 5**

**Poročila o udeležbah predstavnikov ČS na sestankih in prireditvah**

* ***sestanek s predstavitvijo ugotovitev notranje revizije***, sestanka se je udeležila Vera in danes sprejeti sklep glede tveganj in Registra tveganj je že rezultat tega sestanka.
* ***sestanek predstavnikov ČS s Policijsko postajo Ljubljana Moste,*** sestanka so se udeležili Ferenčak, Ključanin, Torkar, Virant in Gogala. Predsednica pove, da so bile na sestanek vabljene Četrtne skupnosti z območja PP. Na sestanku so ČS in PP predstavili svoje delo in aktivnosti.
* ***korespondenčni sestanek Odbora za dejavnosti v prostorih za delovanje ČS Moste***, predsednica pove, da smo pod streho (verjetno samo za mrzle mesece) sprejeli šahiste, ki so do sedaj šahirali na balinišču na Rusjanovem trgu. Ključanin ob tem pove, da so si tisti, ki so še ostali na balinišču Rusjanov trg postavili dva nadstreška, pokrita s polivinilom. Predsednica predlaga, da strokovne sodelavke opravijo terenski ogled in posredujejo zahtevo za odstranitev na ustrezno službo.
* ***evalvacijski sestanek Ekipe za prireditve o prireditvi Velikanček,*** zapisnik so člani Sveta prejeli skupaj z gradivom.
* ***sestanek Pobude za oživitev Centra Most***, zapisnik so člani Sveta prejeli v gradivu, naslednji sestanek je 26. 2. 2014 in ker je Branka Berce Bratko še odsotna, se bodo tega sestanka udeležili Bole, Ključanin in Markoja.

**AD 6**

**Informacije:**

* ***odgovori na vprašanja o vzdrževanju Labirinta umetnosti***, priložena so tudi navodila o vzdrževanju dreves, ki bodo koristila lastnikom dreves, tudi ČS Moste, ki ima v labirintu eno drevo.
* ***katalog informacij s področja varstva okolja***, prejeli smo večjo količino knjižic, ki jih že delimo občanom in tudi člani Sveta ČS Moste so prejeli vsak po eno.
* ***obvestilo o postavitvi ogledala***, ogledalo je postavljeno.
* ***tribuna Trimo na Novih Fužinah,*** dejstvo je, da se tribuna (predvsem leseni del in zaščitna mreža) trga.
* ***pošiljanje računov v javni sektor po e-pošti*** predsednica predlaga, da strokovna služba posreduje vsem našim dosedanjim dobaviteljem, da se pravočasno pripravijo, čeprav bo to veljalo šele od 1.1.2015 naprej. (
* ***odgovor OGDP o pešpoti ob Ljubljanici na Kodeljevem,*** že ko je bila pot urejena tako na široko, se je pojavila bojazen, da se bodo po njej vozili avtomobili, ti se sicer ne, se pa motoristi, tu bo potrebno spremljanje na terenu, da bo šikana res postavljena.
* ***spremembe pri obračunu drugih stroškov,*** obvestilo je važno za izplačilo sejnin konec leta. Za tiste, ki bodo konec leta še zaposleni za nedoločen čas in za upokojence je vse enako kot do sedaj, vsi ostali pa bodo morali za vsako sejo sporočiti ali so imeli zavarovalno podlago ali ne, ker od tega bo odvisna višina izplačane sejnine. Upamo, da do izplačila sejnin dobimo še podrobnejša navodila.
* ***obvestilo o pripojitvi TE-TOL k JP ENERGETIKA,*** obvestilo so člani Sveta sprejeli na znanje.

**in ČS Moste v medijih:**

* ***Ljudska kuhinja »Pod strehco«*** kdor hodi mimo, lahko vidi, da obnova še vedno poteka, v začetku marca se bo predsednica Sveta ČS Moste sestala s predsednico Sveta zavoda Pod strehco, 26.2. Načrt delovanja Zavoda, pa bo na seji 26. 2. 2014 predstavljen članom Pobude za oživitev Centra Most.
* ***Širitev Zaloške od AC do Polja*** tu še vedno ni jasno, kaj bo v resnici zgrajeno, štiripasovnica, tripasovnica, krožišče ali T križišče (v Polju). Glavno bi bilo, da se gradnja prične.

Zapisala:

Vera Sinčič

Koordinatorka VI

Stanislava Marija FERENČAK MARIN

predsednica Sveta Četrtne skupnosti Moste

Mestne občine Ljubljana